Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5679

c) típusú – nem rövidíthető formátum. Megjegyzés.- A fenti a) típusú hívójelben az első karakter helyett akár a légijármű gyártójának, akár a légijármű modelljének neve használható. 5.2.1.7.3 Rádió-távbeszélő eljárások 5.2.1.7.3.1 A légijármű a rádió-távbeszélő hívójelének típusát repülés közben nem változtathatja meg, kivéve, ha erre - ideiglenes jelleggel - egy légiforgalmi irányító egység a repülés biztonsága érdekében utasítja. 5.2.1.7.3.1.1 Hacsak nem a repülés biztonsága érdekében szükséges, a légijárműhöz felszállás közben, a végső megközelítés utolsó fázisában és a leszállás utáni kifutás közben nem szabad közleményt intézni. 5.2.1.7.3.2 Rádió-távbeszélő összeköttetés létesítése 5.2.1.7.3.2.1 Az összeköttetés felvételekor mindig a teljes rádió-távbeszélő hívójelet kell használni. Az összeköttetést létesítő légijárműnek a hívást az 5-2. táblázatban foglaltak szerint kell végrehajtania. 5.2.1.7.3.2.2 PANS. - Azoknak az állomásoknak, melyeknek egy közleményt valamennyi olyan állomás számára kell továbbítaniuk, amelyek azt valószínűleg hallani fogják, az ilyen adást lehetőleg az "ALL STATIONS" ("MINDEN ÁLLOMÁSNAK") általános hívással kell kezdeniük, amelyet a hívó állomás azonosítója kell, hogy kövessen. Megjegyzés. - Az ilyen általános hívásokra nem várnak választ, kivéve, ha ezt követően az egyes állomásokat fel nem kérik a nyugtázásra. 5.2.1.7.3.2.3 Az előbbi hívásokra az 5-3. táblázatnak megfelelően kell válaszolni. A légiforgalmi állomás hívásakor az állomás hívójelét, - amelyet légiforgalmi állomás hívójelével történő válaszadás követ - úgy tekinteni mint kérést az adás megkezdésére 5.2.1.7.3.2.4 PANS. - Ha egy állomás hívást vett, de nem biztos a hívó állomás azonosítójában, akkor lehetőleg az alábbiak adásával válaszoljon. STATION CALLING (a meghívott állomás neve), SAY AGAIN YOUR CALL SIGN ("Ismételje a hívójelét!"). Megjegyzés. - Az alábbi példa ennek az eljárásnak az alkalmazását mutatja be: (CAIRO állomás válasza) STATION CALLING CAIRO (szünet) SAY AGAIN YOUR CALL SIGN /"A Kairó-t hívó állomásnak. (szünet) Ismételje meg a hívójelét!"/ 5.2.1.7.3.2.5 A közlemény-váltást egy hívással és egy válasz-adással kell kezdeni, amikor az összeköttetést szeretnék létrehozni, kivéve, ha bizonyosak abban, hogy a hívott állomás venni fogja a hívást; ebben az esetben a hívó állomás leadhatja a közleményét anélkül, hogy megvárná a hívott állomás jelentkezését. 5.2.1.7.3.2.6 A légijárművezetők közötti, levegő-levegő közlemény-váltást a 123,45 MHz-es csatornán kell kezdeményezni, akár egy meghatározott légijármű állomásnak szóló közvetlen hívással, vagy általános hívással, figyelembe véve e csatorna használatának feltételeit. Megjegyzés. - A levegő-levegő csatornák használatának feltételeit lásd az Annex 10, V. Kötet, 4.1.3.2.1 pontban, valamint a II. Kötet, 5.2.2.1.1.4 pontban. 5.2.1.7.3.2.6.1 PANS .- Mivel a légijármű egynél több frekvencián is figyelhet, a kezdeti hívás lehetőleg tartalmazza a csatorna megkülönböztető "INTERPILOT" megjelölését. Megjegyzés. - Az alábbi példák ezen hívási eljárások alkalmazását mutatják be: CLIPPER123 – SABENA901 – INTERPILOT – DO YOU READ ("CLIPPER123 – A SABENA901 hívja az INTERPILOT csatornán – hallja az adásomat?") vagy ANY AIRCRAFT VICINITY OF 30 NORTH 160 EAST - JAPANAIR 401 - INTERPILOT – OVER ("Bármely légijármű az Északi szélesség 30 és a Keleti hosszúság 160 körzetében – a JAPANAIR 401 hívja az INTERPILOT csatornán – Vétel") 5-2. táblázat: Rádió-távbeszélő hívási eljárások* (lásd az 5.2.1.7.3.2.1 pontot)

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes